a1f0c738d8aa7504ad7c8e027425f4a0

 Hej! Jeg er en pige der er kærester med en anden pige. Hun er sød, smuk, hun forstår mig, og alt det andet der gør hende 100% perfekt. Problemet er at hun kan blive meget jaloux i visse situationer. For kontekst: Jeg er biseksuel og hun er lesbisk så hun bliver tit jaloux hvis hun syntes jeg taler "flirtende" med andre - både drenge og piger. På grund af min seksualitet kan jeg godt forstå at hun ville være opmærksom på mig i forhold til både drenge og piger, men jeg syntes stadig hun gør det i alt for høj grad. Jeg er i hvert fald ikke på samme måde overfor hende og andre piger. Hvad skal jeg gøre for at stoppe det? 
Jalousi
=======


ungzone.dk
2020.10

 Hej med dig og tak for dit spørgsmål (-: 

Uh det lyder ret frustrerende. Jeg tænker at det bedste du kan gøre er simpelthen at sætte dig ned og snakke med hende om det. Fortælle hende at det går dig på og forsøge at forsikre hende om at det er hende du vil og ikke andre. Jeg tænker at i måske kan snakke lidt om, hvilke grænser i hver i ser har og se om i ikke kan finde nogle kompromiser der virker for jer begge to. 

Jeg håber at du kan bruge mit svar. 

 

De bedste hilsner 

Michelle :-)

 

Hejsa,

  
Dejligt du har en skøn kæreste, som du er glad for. Jeg kan godt forstå det er frustrerende, at hun nemt bliver jaloux, det er altid en svær følelse at have med at gøre. Jeg kan godt forstå det kan være svært for hende, hvis hun hele tiden forholder sig til både drenge og piger som du snakker med, men i bund og grund handler det jo om tillid til hinanden. Jalousi handler om angsten for at miste den man elsker, og der er ikke som sådan noget galt i at være jaloux, så længe det ikke går udover den anden part. Så jeg tænker du måske kan tage en snak med hende, hvor du forklarer hende, at du føler hun er meget jaloux og at det går udover dig på en uhensigtsmæssig måde. Du kan måske også fortælle hende (selvom hun nok allerede ved det), at hun ikke har noget at frygte, da du elsker hende og ikke vil have andre. Hun er bange for at miste dig, og det kan være hun har behov for lige at blive beroliget i det. 

Men du må også gerne sige fra overfor det, for jalousi i svære grader kan virkelig ødelægge et forhold. Det er vigtigt med tillid, og det er vigtigt at man kan lave ting uden hinanden, uden at skulle blive vildt jaloux. 

Jeg håber I finder ud af en løsning, og at du kunne bruge svaret. Du er altid velkommen til at skrive herind igen :-)

Mange hilsner fra Regitze 

 